section_heading: Skulptura
paragraph_text: Datiranje predmeta od drva otežano je zbog ograničenja trajanja (između 150-200 g.). Skulpture su prilagođene valjkastom obliku debla; često su polikromirane (višebojne žarkih boja) i inkrustirane – žarkim staklenim zrncima, dijelovima školjaka, zubima životinja i dr. U nekim dijelovima afričkog kontinenta rezbare se kljove slona i životinjske kosti; kamena plastika je rijetka.